recursal/SuperWikiNEXT-32B huggingface dataset:
**แอนตี-แฟน** (อังกฤษ: Anti-fan) เป็นบุคคลที่ชอบเขียน, พูดคุย หรือบางครั้งก็ดัดแปลงผลงานของสื่อ แต่มีจุดประสงค์ที่จะตำหนิหรือล้อเลียนผลงานนั้น โดยคนที่เกลียดชังดาราหรือไอคอนก็เข้าเครือข่ายนี้

พฤติกรรม
--------

กลุ่มแอนตี-แฟนดอม (Anti-fandom) ปรากฏตัวอยู่หลายรูปแบบตั้งแต่ไม่ชอบดูจนถึงขั้นเสียดสี

เป็นเรื่องปกติที่แอนตี-แฟนดอมขนาดใหญ่จะรวมตัวเป็นกลุ่ม ซึ่งปรากฏตัวบนฟอรัมกับไซต์ โดยได้ลงทุนให้แอนตี-แฟนคลับไปเผยแพร่ความเกลียดชัง และบางกลุ่มสร้างตัวให้มีรูปธรรมมากพอจนกลายเป็นแอนตี-แฟนไซต์

พฤติกรรมของแอนตี-แฟน ได้แก่ ใช้ข้อมูลส่วนตัวโจมตี (doxing), เผยแพร่ข่าวลือ, เหยียดหยาม หรือทำร้ายร่างกาย

ตัวอย่าง
--------

ในปีค.ศ. 2006 แอนตี-แฟนคนหนึ่งใส่ยาพิษลงในเครื่องดื่มของยุนโฮ สมาชิกของกลุ่มเคป็อปวงทงบังชินกีด้วยไซยาโนอะคริเลต แทนที่จะแจ้งความ เขาเลือกที่จะอภัยให้เธอ เพราะผู้หญิงคนนั้นมีอายุเท่ากันกับน้องสาวของเขา เหตุการณ์ครั้งนั้นทำให้มีการเพิ่มระบบการรักษาความปลอดภัยแก่ผู้มีชื่อเสียงในเกาหลีใต้ให้มากขึ้น

แอนตี-แฟนของไมเคิล แจ็กสันใช้ภาษาที่รุนแรงในทวิตเตอร์เพื่อตอกย้ำคำดูถูกและความไม่ชอบของพวกเขาต่อผู้สนับสนุนแจ็กสันในข้อกล่าวหาล่วงละเมิดเด็ก

การศึกษา
--------

จากการศึกษาพบว่า แอนตี-แฟนมักให้ความสนใจกับชุมชนเฉพาะ ความสัมพันธ์ต่อข้อความสื่อ และแฟนคลับที่เป็นคนชายขอบ หรือดิสเครดิตกลุ่มแฟนอื่น ๆ ผ่านทางเอกลักษณ์หลัก (เพศ, ชาติพันธุ์, เป็นต้น)

ดูเพิ่ม
-------

* เกรียน
* การระรานทางไซเบอร์
* วัฒนธรรมทางอินเทอร์เน็ต

อ้างอิง
-------

1. ↑  "This modern life: the rise of the anti-fan|From The Observer|The Guardian". คลังข้อมูลเก่าเก็บจากแหล่งเดิมเมื่อ 2019-01-11. สืบค้นเมื่อ 2020-06-02.
2. ↑  Anti-Fandom-NYU Press
3. ↑  The Ashgate Research Companion to Fan Cultures edited by Dr Stijn Reijnders, Dr Koos Zwaan, Dr Linda Duits – Google Books
4. ↑  10 chilling instances of anti-fans' attacks|allkpop
5. ↑  "TVXQ Member Recovers from Poisoning". *KBS Global* (ภาษาเกาหลี). October 16, 2006. คลังข้อมูลเก่าเก็บจากแหล่งเดิมเมื่อ November 13, 2006. สืบค้นเมื่อ February 16, 2007.
6. ↑  "U-Know Yunho, Bond drinks case of questions of". *Daum* (ภาษาเกาหลี). October 15, 2006. คลังข้อมูลเก่าเก็บจากแหล่งเดิมเมื่อ November 13, 2006. สืบค้นเมื่อ February 16, 2007.
7. ↑  "告訴你這7位曾瀕死亡體驗的KPOP IDOL死亡事件經過".
8. ↑  "'Anti-fans' force managers to increase stars' security". *Korea JoongAng Daily*. สืบค้นเมื่อ 2017-06-23.
9. ↑  Understanding Fandom: An Introduction to the Study of Media Fan Culture - Mark Duffett - Google Books
10. ↑  Fake Geek Girls: Fandom, Gender, and the Convergence Culture Industry by Suzanne Scott – Google Books
**เฮเทอร์ แบลน มิตต์ส ฟีลี** (อังกฤษ: Heather Blaine Mitts Feeley; 9 มิถุนายน ค.ศ. 1978 — ปัจจุบัน) หรือชื่อเกิด **เฮเทอร์ แบลน มิตต์ส** เป็นนักฟุตบอลอาชีพชาวอเมริกันที่เล่นตำแหน่งกองหลัง มิตต์สเล่นฟุตบอลวิทยาลัยให้แก่มหาวิทยาลัยฟลอริดา และหลังจากนั้น เธอได้เล่นในระดับอาชีพในรายการลีกฟุตบอลอาชีพหญิง (WPS) ให้แก่ทีมฟิลาเดลเฟียชาร์จ, บอสตันเบรคเกอร์, ฟิลาเดลเฟียอินดิเพนเดนซ์ และ แอตแลนตาบีท เธอเป็นผู้ได้รับเหรียญทองกีฬาโอลิมปิกสามสมัย และเป็นสมาชิกฟุตบอลหญิงทีมชาติสหรัฐอเมริกาที่เข้าแข่งขันในโอลิมปิกฤดูร้อน 2012 ในกรุงลอนดอน เธอเล่นใน 4 แมตช์ในฟุตบอลโลกหญิง 2011 ที่ซึ่งทีมสหรัฐอเมริกาของเธอได้อันดับสอง

ชีวิตในวัยเยาว์
---------------

มิตต์ส เกิดในซินซินแนติ รัฐโอไฮโอ ใน ค.ศ. 1978  เธอเข้าเรียนที่โรงเรียนเซนต์อูร์ซูลา ในซินซินแนติ ที่ซึ่งเธอเล่นฟุตบอลในระดับไฮสคูล

การแข่งขันอาชีพระดับนานาชาติ
----------------------------

มิตต์ส เป็นผู้ชนะรางวัลเหรียญทองกีฬาโอลิมปิกในฐานะสมาชิกทีมชาติหญิงสหรัฐอเมริกาในโอลิมปิกฤดูร้อน 2004, 2008 และ 2012 รวมถึงเป็นตัวแทนสหรัฐอเมริกาในการแข่งขันกว่า 100 ประเทศ เธอยังเป็นสมาชิกคนหนึ่งของทีมชาติสหรัฐอเมริกาที่ประสบความสำเร็จอันดับสองในรายการ แอลการ์ฟคัพ ค.ศ. 2006

เมื่อวันที่ 12 พฤษภาคม ค.ศ. 2007 เอ็นไขว้หน้าข้อเข่าของมิตต์สเกิดฉีกออกในการแข่งขันนัดกระชับมิตรกับทีมแคนาดา จากการบาดเจ็บดังกล่าว ส่งผลให้มิตต์สต้องออกจากการแข่งขันฟุตบอลโลกหญิง 2007

วันที่ 9 พฤษภาคม ค.ศ. 2011 มิตต์สได้รับการเสนอชื่อเข้าสู่บัญชีรายชื่อของสหรัฐอเมริกาในการแข่งขันฟุตบอลโลกหญิง 2011 ณ ประเทศเยอรมนี และเธอได้เข้าไปอยู่ในบัญชีรายชื่อฟุตบอลหญิงทีมชาติสหรัฐอเมริกา ในการแข่งขันโอลิมปิกฤดูร้อน 2012 ที่กรุงลอนดอน

อ้างอิง
-------

1. 1 2  GatorZone.com, Soccer History, 1999 Roster, Heather Mitts เก็บถาวร 2012-05-05 ที่ เวย์แบ็กแมชชีน. Retrieved May 3, 2011.
2. ↑  "Hope Solo back for Women's World Cup," ESPN.com (May 9, 2011). Retrieved May 9, 2011.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เฮเทอร์ มิตต์ส**

* เฮเทอร์ มิตต์ส – สถิติการลงแข่งจากสหพันธ์ฟุตบอลระหว่างประเทศ (FIFA) (อังกฤษ)
* เว็บไซต์ทางการ
* เฮเทอร์ มิตต์ส ที่ มายสเปซ
* US Soccer profile เก็บถาวร 2012-11-20 ที่ เวย์แบ็กแมชชีน
* WPS profile เก็บถาวร 2011-03-24 ที่ เวย์แบ็กแมชชีน
* WUSA player profile เก็บถาวร 2009-04-18 ที่ เวย์แบ็กแมชชีน
อดีตเรือนจำในเขตตะวันออก เมืองเจียอี้ ประเทศไต้หวัน

**เรือนจำเก่าเจียอี้** (จีนตัวเต็ม: 嘉義舊監獄; จีนตัวย่อ: 嘉义旧监狱; พินอิน: *Jiāyì Jiù Jiānyù*) เป็นอดีตเรือนจำที่ตั้งอยู่ที่ 140 ถนนเหวย์ซิน เขตตะวันออก นครเจียอี้ ประเทศไต้หวัน ได้รับการบูรณะและเปิดใหม่ในฐานะ **พิพิธภัณฑ์เรือนจำเจียอี้** (จีนตัวเต็ม: 獄政博物館; จีนตัวย่อ: 狱政博物馆; พินอิน: *Yùzhèng Bówùguǎn*) ในปี ค.ศ. 2011 ได้ขึ้นทะเบียนเป็นอนุสรณ์สถานทางประวัติศาสตร์ของไต้หวันในปี ค.ศ. 2005

ได้รับการบูรณะและเปิดใหม่เป็นพิพิธภัณฑ์เรือนจำเจียอี้ในปี 2554 และถูกกำหนดให้เป็นอนุสรณ์สถานทางประวัติศาสตร์ของไต้หวันในปี 2548

ประวัติ
-------

เรือนจำเจียอี้เริ่มดำเนินการในปี ค.ศ. 1922 ภายใต้ชื่อว่าเรือนจำไถหนาน สาขาเจียอี้  ในปี ค.ศ. 1994 เรือนจำเจียอี้ถูกย้ายไปยังเมืองลู่เฉ่าในอำเภอเจียอี้

สถาปัตยกรรม
-----------

ลักษณะเด่นของเรือนจำเก่าเจียอี้คือการจัดวางห้องขังไปตามแนวรัศมีโดยมีโถงของเจ้าหน้าที่อยู่ที่ศูนย์กลางของรัศมี แตกต่างจากเรือนจำแบบสรรพทัศน์ (panopticon) โดยภายในห้องขังแต่ละห้องไม่สามารถมองเห็นโดยเจ้าหน้าทีในโถงกลางได้ เว้นแต่จะเดินเข้าไปในห้องขังแต่ละห้อง อาคารเรือนจำที่มีลักษณะคล้ายคลึงกันนี้คือเรือนจำอาบาชิริ ในจังหวัดฮกไกโด ประเทศญี่ปุ่น

โถงทางของเรือนจำเก่าเจียอี้
โรงฝึกงาน 1 ในเรือนจำเก่าเจียอี้

ดูเพิ่ม
-------

* เรือนจำอาบาชิริ

อ้างอิง
-------

1. ↑  "Chiayi Old Prison". Travel in Chiayi Net. คลังข้อมูลเก่าเก็บจากแหล่งเดิมเมื่อ 2014-02-22. สืบค้นเมื่อ 2013-11-16.
2. ↑  Tsai, June (2011-03-04). "Chiayi struggles to unlock prison history". Taiwan Today. สืบค้นเมื่อ 2013-11-16.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **Prison Museum, Taiwan**

* The Forgotten Corner – Old Chiayi Prison
* Within these walls- a tour of Chiayi Prison
ทางเข้าพิพิธภัณฑ์
**พิพิธภัณฑ์ศิลปะฮาเซงาวะ มาจิโกะ** (ญี่ปุ่น: 長谷川町子美術館; โรมาจิ: *Hasegawa Machiko Bijutsukan*) เป็นพิพิธภัณฑ์ศิลปะในเขตเซตางายะ กรุงโตเกียว ประเทศญี่ปุ่น

ตั้งแต่ปี ค.ศ. 1946 ถึง ค.ศ. 1974 มาจิโกะ ฮาเซกาวะวาดการ์ตูนช่อง*ซาซาเอะซัง* เกี่ยวกับครอบครัวธรรมดาในญี่ปุ่นที่นำโดยซาซาเอะ แม่และภรรยาของครอบครัวที่มีอัธยาศัยดี การ์ตูนช่องประสบความสำเร็จอย่างมากและส่วนใหญ่ตีพิมพ์เป็นรายวันในหนังสือพิมพ์*อาซาฮิชิมบุง* ความนิยมของ*ซาซาเอะซัง*ในประเทศญี่ปุ่นเทียบได้กับ*พีนัตส์* การ์ตูนช่องของอเมริกา ฮาเซงาวะยังเป็นนักสะสมผลงานศิลปะ สิ่งสะสมของเธอและของมาริโกะน้องสาวได้รับการจัดแสดงในพิพิธภัณฑ์

พิพิธภัณฑ์จัดแสดงภาพวาดต้นฉบับ ตุ๊กตาดินเหยียว และภาพจิตกรรม ตลอดจนถึงผลงานของศิลปินชาวญี่ปุ่นและชาวตะวันออก

การเดินทาง
----------

* เดินประมาณ 7 นาทีจากสถานีซากูระ=ชิมมาจิในสายโทคิว เด็ง-เอ็ง-โทชิผ่านถนนซาซาเอะซัง
* ตั้งอยู่ที่ 1-30-6 ย่านซากูราชิมาจิ เขตเซตางายะ กรุงโตเกียว

อ้างอิง
-------

1. 1 2 3  Wijers-Hasegawa, Yumi (July 27, 2002). "Fans brought face to face with Sazae-san". *The Japan Times*. คลังข้อมูลเก่าเก็บจากแหล่งเดิมเมื่อ March 26, 2012.
2. ↑  Wada, Yuhei (December 27, 2010). "The World of Red and White". *The Japan Times*. คลังข้อมูลเก่าเก็บจากแหล่งเดิมเมื่อ February 13, 2017.

แหล่งข้อมูลอื่น
---------------

* เว็บไซต์ทางการ (ในภาษาญี่ปุ่น)

พิกัดภูมิศาสตร์: 35°37′41″N 139°38′37″E﻿ / ﻿35.62799°N 139.64362°E﻿ / 35.62799; 139.64362
สำหรับภาพยนตร์ไทย พ.ศ. 2543 ดูที่ ฟ้าทะลายโจร (ภาพยนตร์)

**ฟ้าทะลายโจร** (ชื่อวิทยาศาสตร์: *Andrographis paniculata* ( Burm.f. ) Wall ex Nees.) เป็นพืชล้มลุกฤดูเดียว ในตระกูล *Acanthaceae* มีถิ่นกำเนิดในอินเดียและศรีลังกา โดยในตำรายาโบราณของไทย จัดให้เป็นสมุนไพรพื้นบ้านที่สามารถหามารับประทานแก้โรคได้เอง สูงประมาณ 30-70 ซม.
ลำต้นเป็นสี่เหลี่ยม แตกกิ่งมาก ใบรียาว ปลายใบแหลม ดอกขนาดเล็กสีขาว มีรอยกระสีม่วงแดง ลักษณะเป็นหลอด ฝักคล้ายฝักต้อยติ่ง เมล็ดสีน้ำตาลอ่อน ใบมีสารประกอบแลกโตน ซึ่งมีฤทธิ์เป็นยาแก้ไข้ โรคทางเดินหายใจ แก้เจ็บคอ แต่บางคนอาจเกิดอาการแพ้ได้ ซึ่งต้องหยุดยาทันที

ลักษณะทางพฤกษศาสตร์
-------------------

ฟ้าทะลายโจรเป็นพืชล้มลุกมีความสูงประมาณ 30 - 70 เซนติเมตร หรือประมาณ 1-2 ศอก ลำต้นเป็นเหลี่ยมสี่มุมป้าน ใบเป็นใบเดี่ยวรูปร่างเรียวยาวสีเขียวเข้มเป็นมัน ปลายแหลม กว้างประมาณ 1 เซนติเมตร ดอกช่อออกที่ปลายกิ่งและซอกใบ มีดอกย่อยขนาดเล็กสีขาว ด้านในสีม่วง โคนกลีบติดกัน กลีบดอกด้านบนมี 3 หยักด้านล่างมี 2 หยัก ผลเป็นฝักเมื่อผลแก่จะมีสีน้ำตาล ภายในมีเมล็ดสีน้ำตาลอ่อนจำนวนมาก

การใช้ประโยชน์
--------------

ฟ้าทะลายโจรมีสรรพคุณหลายประการ เช่น แก้ไข้ทั่วๆ ไป เช่น ไข้หวัด ไข้หวัดใหญ่ ระงับอาการอักเสบ ไอ เจ็บคอ คออักเสบ ต่อมทอนซิล หลอดลมอักเสบ ขับเสมหะ รักษาโรคผิวหนัง ฝี แก้ติดเชื้อ ที่ทำให้ปวดท้อง ท้องเสีย 

```
และแก้กระเพาะลำไส้อักเสบ เป็นยาขมเจริญอาหาร มีฤทธิ์ระงับการติดเชื้อหรือระงับการเจริญเติบโตของเชื้อโรคได้ ซึ่งควรใช้ให้ถูกต้องด้วยจะได้ผลดีมาก
```

สารสกัดด้วยน้ำของฟ้าทะลายโจรที่ความเข้มข้น 31.25 ไมโครกรัมต่อมิลลิลิตรยับยั้งการเจริญของ *Streptococcus agalactiae* ในอาหารเลี้ยงเชื้อได้ ปลานิล ที่เลี้ยงด้วยอาหารที่ผสมกับสารสกัดฟ้าทะลายโจร 4:36 (w/w) และ 5:35 (w/w) ตายเนื่องจากการติดเชื้อ *S. agalactiae* น้อยลง


วิกิมีเดียคอมมอนส์มีสื่อที่เกี่ยวข้องกับ ***Andrographis paniculata***

อ้างอิง
-------

1. ↑  GRIN Species Profile
2. ↑  "The Plant List: A Working List of All Plant Species". สืบค้นเมื่อ 12 April 2015.
3. ↑  ภูมิพิชญ์ สุชาวรรณ. พืชสมุนไพรใช้เป็นยา. กทม. มปท. 2536
4. ↑  ฟ้าทะลายโจร เรียกข้อมูลวันที่ 7 กุมภาพันธ์ พ.ศ. 2553
5. ↑  พงศ์ศักดิ์ รัตนชัยกุลโสภณ และ ปาริชาติ พุ่มขจร. 2553. การใช้สมุนไพรในการป้องกันและรักษาโรคในปลา[*ลิงก์เสีย*] วารสารวิทยาศาสตร์และเทคโนโลยี มหาวิทยาลัยอุบลราชธานี ปีที่12 ฉบับที่4 กรกฎาคม 2553 63 -71
**จักรภัทร อังศุธนมาลี** ชื่อเล่น **ตรัย** เกิดเมื่อวันที่ 17 มีนาคม พ.ศ. 2545 เป็นนักแสดงและนายแบบชาวไทย เริ่มเข้าสู่วงการบันเทิงจากเวทีประกวด Smart Boy 2018 ในเวทีการประกวดไทยซูเปอร์โมเดลคอนเทสต์ 2018 เขาเป็น 1 ในรอบ 12 คนสุดท้าย และเป็นผู้ที่ชนะเลิศได้รับตำแหน่งสมาร์ทบอย 2018 ในปัจจุบันเป็นนักแสดงในสังกัดช่อง 7 เอชดี มีผลงานละครที่เป็นที่รู้จักกันดี คือ เด็กเสเพล และ หลงกลิ่นจันทน์

ประวัติ
-------

จักรภัทร อังศุธนมาลี ชื่อเล่นว่า ตรัย เกิดเมื่อวันที่ 17 มีนาคม พ.ศ. 2545 เป็นนักแสดงและนายแบบชาวไทย เกิดที่จังหวัดอ่างทอง สำเร็จการศึกษาชั้นมัธยมศึกษาที่โรงเรียนอัสสัมชัญนครราชสีมา ปัจจุบันกำลังศึกษาอยู่ที่ สาขาวิทยาศาสตร์การกีฬาและการพัฒนากีฬา คณะสหเวชศาสตร์ มหาวิทยาลัยธรรมศาสตร์ มีความสามารถพิเศษคือ บาสเกตบอล, ร้องเพลง

### การทำงาน

จักรภัทร เริ่มเข้าสู่วงการบันเทิงจากเวทีประกวด Smart Boy 2018 เป็น 1 ในรอบ 12 คนสุดท้าย และเป็นผู้ที่ชนะเลิศได้รับตำแหน่งสมาร์ทบอย 2018 จากนั้นจึงได้เซ็นสัญญาเป็นนักแสดงในสังกัดสถานีโทรทัศน์สีกองทัพบกช่อง 7 และช่อง 7 เอชดี เขามีผลงานละครเรื่องแรก คือ บ้านปั้นดาว ต่อมาเขามีผลงานที่เป็นที่รู้จักกันคือ เด็กเสเพล ในบทบาทของ "แมน" และหลงกลิ่นจันทน์ ในบทบาทของ "ทางไท" ถือได้ว่าเป็นนักแสดงอีกคนหนึ่งของช่อง 7 เอชดีที่น่าจับตามองเป็นอย่างมาก ทั้งทักษะการแสดงที่พัฒนาขึ้นอย่างมากจากละครเรื่องก่อนๆ และความหล่อน่ารักสดใสสไตล์วัยรุ่น

ผลงาน
-----

### ผลงานละครโทรทัศน์

* ละครโทรทัศน์ทั้งหมดด้านล่างนี้ออกอากาศทางช่อง 7 เอชดี

| ปี | เรื่อง | บทบาท |
| --- | --- | --- |
| 2561 | บ้านปั้นดาว | โซฟา |
| 2563 | เด็กเสเพล | แมน |
| 2564 | หลงกลิ่นจันทน์ | ทางไท บริรักษ์ |
| พริกกับเกลือ | ทันวิทย์ อนันต์โชคชัย / ทันวิทย์ ธนกิจวิเศษ |
| 2566 | มนตราตะเกียงแก้ว | พ่อมดเปเลส / เปรม |

### ผลงาน**ซีรีส์**เรื่องสั้น / ละครสั้น

* ละครสั้นทั้งหมดด้านล่างนี้ออกอากาศทางช่อง 7 เอชดี

| ปี | เรื่อง | บทบาท |
| --- | --- | --- |
| 2563 | ฟ้ามีตา ตอน *ป่ามรณะ* | บอม |

อ้างอิง
-------

1. ↑  *เผยโฉมหนุ่มหน้าใส 12 คนสุดท้าย กับการประกวด Smart Boy 2019*, สืบค้นเมื่อ 2021-07-22
2. ↑  "ไทยซุปเปอร์โมเดลคอนเทสต์ 2018", *วิกิพีเดีย*, 2020-09-26, สืบค้นเมื่อ 2021-07-22
3. 1 2  ""เฟิร์น" และ "ตรัย" คว้าไทยซูเปอร์โมเดล และสมาร์ทบอย 2018 พร้อมก้าวสู่วงการ". *mgronline.com* (ภาษาอังกฤษ). 2018-04-01.
4. ↑  Co.LTd, BBTV New Media. "ตรัย จักรภัทร อังศุธนมาลี - ประวัติ งานละคร รูปถ่าย instagram ตารางงาน ตรัย จักรภัทร อังศุธนมาลี". *Ch7 Stars Society*.
5. 1 2  "'ตรัย-จักรภัทร' ดาวรุ่งอนาคตไกลวิก 7 สี ขอใจรักพัฒนาตัวเองแบบไม่หยุดยั้ง". *naewna.com*.
6. ↑  ""ตรัย จักรภัทร" เจนใหม่ช่อง 7 หนุ่มฮอตออร่าแรงแห่ง "หลงกลิ่นจันทน์"". *mgronline.com*. 2021-06-28.

แหล่งข้อมูลอื่น
---------------

* จักรภัทร อังศุธนมาลี ที่อินสตาแกรม
พลุแฟลร์ส่องสว่างที่ใช้ในระหว่างการฝึกซ้อมทางทหาร
**พลุแฟลร์** (อังกฤษ: flare ซึ่งบางครั้งเรียกว่า fusee) เป็นไพโรเทคนิคประเภทหนึ่งที่ก่อแสงจ้าหรือความร้อนสูงโดยไม่เกิดการระเบิด พลุแฟลร์ใช้สำหรับส่งสัญญาณขอความช่วยเหลือ, การส่องแสง หรือการกระทำตอบโต้เกี่ยวกับการป้องกันในการใช้ประโยชน์ทางพลเรือนและการทหาร พลุแฟลร์อาจเป็นดอกไม้เพลิงภาคพื้น, ดอกไม้เพลิงโพรเจกไทล์ หรือที่ได้ถูกแขวนร่มชูชีพเพื่อให้มีเวลาส่องสว่างนานสูงสุดในพื้นที่ขนาดใหญ่ ส่วนดอกไม้เพลิงโพรเจกไทล์อาจถูกทิ้งจากเครื่องบิน, ยิงออกจากจรวดหรือปืนใหญ่ หรือแท่งยิงแบบมือถือ

ประวัติ
-------

การใช้ดินปืนเพื่อจุดประสงค์ในการส่งสัญญาณที่บันทึกไว้ที่เก่าแก่ที่สุดคือ 'พลุส่งสัญญาณระเบิด' ที่ราชวงศ์ซ่งของจีนใช้เมื่อราชวงศ์หยวนนำโดยชาวมองโกลปิดล้อมหยางโจวในปี ค.ศ. 1276 ระเบิดเปลือกนุ่มเหล่านี้ กำหนดเวลาให้ระเบิดกลางอากาศ ซึ่งถูกนำมาใช้เพื่อส่งข้อความไปยังกองทหารในระยะไกล การเอ่ยถึงพลุส่งสัญญาณระเบิดอีกครั้งหนึ่งปรากฏในข้อความระบุช่วงปี ค.ศ. 1293 ที่ขอการเก็บรวบรวมจากผู้ที่ยังเก็บไว้ในมณฑลเจ้อเจียง ส่วนปืนสัญญาณปรากฏในเกาหลีราวปี ค.ศ. 1600 ซึ่ง*หวูอีตูฟู่ทงจื้อ* (*Wu I Thu Phu Thung Chih*) หรือ*สารานุกรมทหารมีภาพประกอบ* (*Illustrated Military Encyclopedia*) ได้เขียนไว้ในปี ค.ศ. 1791 โดยแสดงให้เห็นปืนสัญญาณในภาพประกอบ

เคมี
----

การเผาไหม้พลุแฟลร์ถนนสามจุด
ปืนพกยิงพลุธรรมดา รุ่นนี้ใช้พลุแฟลร์ 26.5 มม. (ผลิตโดยพาเทลบอลลิสติกส์)
พลุแฟลร์ผลิตแสงผ่านการเผาไหม้ขององค์ประกอบดอกไม้ไฟ ส่วนผสมมีหลากหลาย แต่มักขึ้นอยู่กับสตรอนเชียมไนเตรต, โพแทสเซียมไนเตรต หรือโพแทสเซียมเปอร์คลอเรต และผสมกับเชื้อเพลิง เช่น ชาร์โคล, ซัลเฟอร์, ขี้เลื่อย, อะลูมิเนียม, แมกนีเซียม หรือเรซินโพลิเมอร์ที่เหมาะสม พลุแฟลร์อาจมีสีได้จากการรวมของสีดอกไม้ไฟ ส่วนพลุแฟลร์แคลเซียมใช้ใต้น้ำเพื่อให้แสงสว่างวัตถุที่จมอยู่ใต้น้ำ

ดูเพิ่ม
-------

* ปืนยิงพลุ

อ้างอิง
-------

1. 1 2  Joseph Needham (1986). *Science and Civilisation in China: The Gunpowder Epic*. Cambridge University Press. p. 169. ISBN 978-0-521-30358-3.
2. ↑  Needham (1986), p. 331.
3. ↑  
"What is in road flares?". สืบค้นเมื่อ 2009-01-16.

หนังสืออ่านเพิ่ม
----------------

* Wallbank, Alister (2001). "Can anybody see me? (modified reprint from *DIVER 2000*; 45 (2) February: 72–74)". *Journal of the South Pacific Underwater Medicine Society*. **31** (2): 116–119. คลังข้อมูลเก่าเก็บจากแหล่งเดิมเมื่อ 2009-05-02. สืบค้นเมื่อ 2008-10-13.

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ พลุแฟลร์
ระวังสับสนกับ เมย์เดย์
**เมย์เดย์** (อังกฤษ: Mayday) เป็นคำพูดเมื่อเกิดเหตุฉุกเฉินที่ใช้ในระดับนานาชาติ ซึ่งเป็นสัญญาณที่ต้องสื่อสารผ่านทางวิทยุสำหรับเมื่อเกิดเหตุโศกนาฏกรรม

เป็นสัญญาณที่ใช้สื่อว่ามีภัยอันตรายกำลังคุกคามโดยจะสื่อสารโดยเหล่านักบินและกัปตันเรือที่กำลังประสบเหตุ แต่ในบางประเทศสัญญาณนี้สามารถถูกใช้ในเหล่านักผจญเพลิง, ตำรวจ และองค์การขนส่งต่าง ๆ สัญญาณจะถูกเรียกสามครั้ง ดังว่า *เมย์เดย์ เมยเดย์ เมย์เดย์* ที่ต้องเรียกสามครั้งเพราะว่ากันสับสนหรือการฟังผิดเนื่องจากเสียงรอบข้างอาจจะรบกวบทำให้ไม่ได้ยินเสียงสัญญาณ

การใช้
------

ตัวอย่างการใช้สัญญาณ: เป็นสัญญาณจริงเมื่อตอนเกิดเหตุสะพานถล่มในปี ค.ศ. 1980
ข้างล่างนี้คือคำพูดที่จำเป็นต้องระบุเมื่อใช้สัญญาณ *เมย์เดย์*:

> เมย์เดย์, เมย์เดย์, เมย์เดย์; (ชื่อของที่ตั้งสถานี) ; ประเภทและสัญญาณของอากาศยาน; ลักษณะของเหตุ; อากาศในขณะนั้น; เจตนา หรือ คำขอของนักบิน; ตำแหน่งปัจจุบัน และเหตุกาณ์, หรือตำแหน่งสุดท้ายของที่ตั้ง และเหตุการณ์; ระดับความสูง หรือ ระดับการบิน; เชื้อเพลิงในขณะนั้น; จำนวนผู้ที่อยู่บนอากาศยาน; ข้อมูลอันเป็นประโยชน์อื่น ๆ
> 
> 

การพูดสัญญาณนี้โดยไม่มีเหตุจำเป็นในหลายประเทศมักจะต้องถูกดำเนินคดีตามกฎหมาย

อ้างอิง
-------

1. ↑  "Mayday Mayday Mayday – do you need help?". *New Haw Gospel Hall* (ภาษาอังกฤษแบบอเมริกัน). 2017-05-12. คลังข้อมูลเก่าเก็บจากแหล่งเดิมเมื่อ 2017-09-17. สืบค้นเมื่อ 2017-09-17.
2. ↑  Aeronautical Information Manual, paragraph 6-3-2, "Obtaining Emergency Assistance", Federal Aviation Administration, 1999.
3. ↑  No Joke

แหล่งข้อมูลอื่น
---------------

* Handling Distress and Help Calls
* ACP135 (F) : Communications Instructions: Distress and Rescue Procedures
* Boating Safety: A VHF Primer, the use and misuse of the VHF
* ThomsonFly Passenger Aircraft calling Mayday after bird strike
* Transport Canada: Radio Distress Procedures Card TP9878
**ไพรเวศ วงศ์ธนบัตร** (26 เมษายน พ.ศ. 2490 - 16 กันยายน พ.ศ. 2556) เป็นอดีตนักร้องและนักดนตรีชาวไทย อีกทั้งยังเป็นสมาชิก รอยัลสไปรท์ส ในฐานะเครื่องเป่า และเป็นเจ้าของบทเพลง **รักสิบล้อต้องรอสิบโมง**

ประวัติ
-------

ไพรเวศ วงศ์ธนบัตร (เกิด 26 เมษายน พ.ศ. 2490) เป็นบุตรคนที่ 9 ของ นายเต็กเอี้ยม และนางแบงค์ แซ่ฉั่ว จบการศึกษาระดับอนุปริญญา จากวิทยาลัยเพาะช่าง

### การร่วมวงรอยัลสไปร์ทส

หลังจากที่ไพรเวศเรียนจบชั้นมัธยมศึกษาที่นครสวรรค์ ก็เข้ามาเรียนที่วิทยาลัยเพาะช่าง (ปัจจุบันคือ วิทยาลัยเพาะช่าง มหาวิทยาลัยเทคโนโลยีรัตนโกสินทร์) จึงได้พบกับนายอำนาจ สีมา และนายนิยม สะอาดพันธ์ หรือยม ซึ่งเรียนวิทยาลัยเดียวกัน 
ก่อนจะรวมตัวตั้งวงดนตรี จึงได้พบกับเสริมเวช ช่วงยรรยง หรืออี๊ด นายเดชา จินดาพล หรืออ้น นายพิเชฏฐ ศุขแพทย์ นายสุนทร สุจริตฉันท์ หรือจี๊ด และนายศิโรตม์ จุลินทร ที่ร่วมวงรอยัลสไปร์ทส 
ซึ่งโด่งดังในช่วงเข้าแข่งขันชิงชนะเลิศดนตรีแห่งประเทศไทย โดยวงดิอิมพอสซิเบิล คว้ารางวัลชนะเลิศ ในปี 2513 และวงรอยัลสไปร์ทสได้รองชนะเลิศอันดับ 1 จากนั้นจึงมีอัลบั้มผลงานเพลงออกมาทั้งแนวสตริงและลูกทุ่งสตริง

### ชีวิตส่วนตัว

ไพรเวศ สมรสกับ นางกานดาสนิท วงศ์ธนบัตร และมีบุตรด้วยกัน 2 คน

เสียชีวิต
---------

ไพรเวศ วงศ์ธนบัตร เสียชีวิตเมื่อวันที่ 16 กันยายน พ.ศ. 2556 เมื่อเวลา 02.00 น. โดยเสียชีวิตอันเกิดจากหัวใจวายเฉียบพลันที่โรงพยาบาลวิภาวดี ได้ลาโลกไปด้วยอาการหัวใจวายเฉียบพลันที่ รพ.วิภาวดี เมื่อวันที่ 16 ก.ย. เวลาประมาณ 02.00 น. โดยมีพิธีรดน้ำศพและบำเพ็ญกุศลที่วัดลาดพร้าว ศาลา 6

อ้างอิง
-------

1. ↑  'ไพรเวศ'รอยัลสไปร์ทส นักร้อง'รักสิบล้อ'สิ้นใจ
2. ↑  "อดีตเพื่อนสมาชิกวงรอยัลสไปรท์สร่วมส่งวิญญาณ*ไพรเวศ*ขึ้นสวรรค์". คลังข้อมูลเก่าเก็บจากแหล่งเดิมเมื่อ 2012-11-06. สืบค้นเมื่อ 2014-11-16.
3. ↑  อดีตสมาชิกวง 'รอยัลสไปร์ท' เสียชีวิต[*ลิงก์เสีย*]
**สวนชูวิทย์** เป็นอดีตสวนสาธารณะเอกชน ตั้งอยู่บนพื้นที่ 6 ไร่ บริเวณถนนสุขุมวิท ซอย 10 ของนายชูวิทย์ กมลวิศิษฎ์

ที่ดินบริเวณนี้เดิมให้เช่าเป็นบาร์เบียร์และร้านค้าชื่อ "สุขุมวิทสแควร์" นายชูวิทย์ได้ซื้อมาจากเจ้าของเดิมเมื่อ พ.ศ. 2545 และมีโครงการสร้างโรงแรมระดับ 4 ดาว แต่เกิดปัญหากับผู้เช่าเดิมและเกิดคดีกลุ่มชายฉกรรจ์เข้ามาไล่รื้อถอนบาร์เบียร์และร้านค้า เมื่อวันที่ 26 มกราคม พ.ศ. 2546 ส่งผลให้เกิดการกลั่นแกล้งต่อธุรกิจของนายชูวิทย์ จนนายชูวิทย์ตัดสินใจออกจากธุรกิจอาบอบนวด โดยหันมาทำงานด้านการเมืองและยกเลิกโครงการสร้างโรงแรม สร้างเป็นสวนสาธารณะให้ประชาชนทั่วไปใช้งานแทน

ในปี พ.ศ. 2562 มีการปรับปรุงพื้นที่เพื่อก่อสร้างโครงการ "เทนธ์ อเวนิว" ซึ่งประกอบไปด้วยอาคารสำนักงาน โรงแรม สถานพยาบาล และร้านค้า

แหล่งข้อมูลอื่น
---------------

* แผนที่และภาพถ่ายทางอากาศของ สวนชูวิทย์
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°44′18″N 100°33′27″E﻿ / ﻿13.738411°N 100.557486°E﻿ / 13.738411; 100.557486

* ริ้วรอยในกาลเวลา จากบาร์เบียร์ถึง 'สวนชูวิทย์' เก็บถาวร 2007-03-11 ที่ เวย์แบ็กแมชชีน เนชั่นสุดสัปดาห์
* "ชูวิทย์" พูดจริงเปิดสวนพันล้าน-เหน็บเศรษฐีแสนล้านบางคนบริจาคบ้าง เก็บถาวร 2007-03-12 ที่ เวย์แบ็กแมชชีน ผู้จัดการออนไลน์

อ้างอิง
-------

1. ↑  "พลิกโฉม "สวนชูวิทย์" ปั้นมิกซ์ยูส "เทนธ์ อเวนิว" แลนด์มาร์คใหม่กลางกรุง". *thansettakij*. 2022-05-25.
**หมากรุกสากลสี่คน** (อังกฤษ: Four-player chess) เป็นหนึ่งในตระกูลสายพันธุ์หมากรุกสากล ที่โดยปกติจะมีผู้เล่นสี่คน กับกระดานพิเศษที่ทำมาจากกระดานขนาดมาตรฐาน 8×8 ช่อง แต่จะมีการเพิ่มช่องอีก 3 แถวของ 8 ช่อง ออกไปในแต่ละด้าน รวมถึงตัวหมากรุกสี่ชุดสำหรับการเดิน เป็นสิ่งจำเป็นสำหรับการเล่นเกมนี้ หมากรุกสี่คนเล่นตามกติกาพิ้นฐานเดียวกับหมากรุกสากลปกติ ซึ่งมีกติกาหลากหลายรูปแบบ และหลากสายมากที่สุด อย่างไรก็ตาม ก็ยังมีการแบ่งช่องกระดานและจัดเรียงหมากที่มีลักษณะคล้ายกัน

ประวัติ
-------

ทฤษฎีค็อกซ์–ฟอร์บส ของต้นกำเนิดหมากรุกสากลอ้างว่าเวอร์ชันผู้เล่นสี่คนเป็นรูปแบบที่เก่าแก่ที่สุดของเกม คำอธิบายของเกมหมากรุกสี่ผู้เล่นจะพบในข้อความที่เขียนของอินเดียประมาณปี ค.ศ. 1500 นอกจากนี้ *ฐิติทัตวะ*แห่งรหุนันทนาได้พรรณาถึงรูปแบบหนึ่ง ซึ่งยังคงที่จะเล่นกันในศตวรรษที่ 20 

ส่วนตัวอย่างเอกสารแรกของหมากรุกสากลสี่ผู้เล่นสมัยใหม่ได้รับการเขียนโดยกัปตันจอร์จ โฮป เวอร์นีย์ ในประเทศอังกฤษเมื่อปี ค.ศ. 1881

ทีม
---

รูปแบบที่พบมากที่สุดเป็นการแข่งแบบสองต่อสองที่เป็นพันธมิตรต่อกันโดยไม่สามารถกินพวกเดียวกันเองได้ หากแต่สามารถช่วยพันธมิตรทั้งในเชิงป้องกันและเชิงรุก ผู้เล่นที่เป็นพันธมิตรต่อกันจะนั่งตรงข้ามกัน และหาทางที่จะรุกฆาตคนที่อยู่ทางซ้ายและขวาของพวกเขา เกมจะจบลงเมื่อขุนทั้งสองของฝ่ายตรงข้ามถูกรุกฆาต แต่ถ้าสามารถทำการรุกฆาตได้เพียงตัวเดียว เกมก็เป็นอันเสมอกัน

เดี่ยว
------

การเล่นแบบเดี่ยวยากกว่าการเล่นแบบทีมเป็นอย่างมาก ในวิธีการนี้ ผู้เล่นแต่ละคนสามารถทำการรุกผู้เล่นสามคนที่เหลือ เมื่อผู้เล่นคนหนึ่งถูกรุกฆาต ผู้เล่นที่ถูกรุกฆาตสามารถนำตัวหมากของเขาออกจากกระดาน หรือผู้เล่นที่ถูกรุกฆาตสามารถใช้ตัวที่เหลืออยู่ในตาเดินของผู้เล่นก็ได้ โดยเกมจะยังคงดำเนินต่อไปจนกระทั่งเหลือผู้เล่นที่รอดอยู่เพียงคนเดียว

อ้างอิง
-------

1. ↑  Partlett, David, *The Oxford history of board games*, Oxford University Press, 1999, p.281.
2. ↑  "4 Player Chess". *BoardGameGeek*. สืบค้นเมื่อ 29 September 2012.

หนังสืออ่านเพิ่ม
----------------

* Pritchard, D. B. (1994). *The Encyclopedia of Chess Variants*. Games & Puzzles Publications. ISBN 0-9524142-0-1.
* Pritchard, D. B. (2007). Beasley, John (บ.ก.). *The Classified Encyclopedia of Chess Variants*. John Beasley. ISBN 978-0-9555168-0-1.

แหล่งข้อมูลอื่น
---------------

* II and III at *The Chess Variant Pages*
* Four-handed Chess by Capt. George Hope Verney by Hans Bodlaender, *The Chess Variant Pages*
* 4-Way Chess rules of play
* 4 Player Chess (1881) at BoardGameGeek
* 8 variants playable online
* Live play at HelloChess เก็บถาวร 2017-06-17 ที่ เวย์แบ็กแมชชีน
**อฺวี๋ เหวินเสีย** (จีน: 于文霞; พินอิน: *Yú Wénxiá*; เกิด 6 สิงหาคม 2532) เป็น นางงาม ชาวจีน เป็นผู้ชนะในการประกวด มิสเวิลด์ 2012 เธอเป็นผู้ชนะคนที่สองจากจีนต่อจาก จาง จือ ลิน

ประวัติ
-------

เธอเกิดใน ฮาร์บิน มณฑลเฮย์หลงเจียง ทางภาคตะวันออกเฉียงเหนือของจีน เธอมีความใฝ่ฝันว่าจะเป็นนักร้อง [] เธอจบการศึกษาจาก มหาวิทยาลัยฮาร์บิน จบการศึกษาจากคณะดนตรีเพลงพื้นบ้าน []

การประกวด
---------

### มิสไชน่าเวิลด์ 2012

เมื่อวันที่ 30 พฤษภาคม 2012 เธอเป็นผู้ชนะในการประกวด มิสไชน่าเวิลด์ 2012 ที่ Lake Resort in Beijing. []

### มิสเวิลด์ 2012-2013

ในวันที่ 18 สิงหาคม 2012 เธอได้รับตำแหน่ง มิสเวิลด์ ที่จัดการประกวด ใน ศูนย์สนามกีฬาออกกำลังกายตงซาน ใน ออโต้ มองโกเลียใน จีน นอกจากนี้เธอยังได้รับรางวัล Miss World Talent 2012 หรือรางวัลนางงามที่มีความสามารถพิเศษ และเธอก็เป็นผู้ชนะในรางวัลความสามารถพิเศษ โดยเธอได้ร้องเพลง พื้นบ้านของจีน 

### ปัจจุบัน

เธอได้รับงานแสดงในภาพยนตร์ The Transporter Refueled ในบน เกียว ผู้หญิงขายบริการที่ยอมแหกกฎมาเฟีย โดยมีแอนนา เป็นแกนนำ

อ้างอิง
-------

1. ↑  "Wen Xia Yu : Miss World China 2012 | MISS WORLD 2012 | livewireworld | livewireworld". Livewireworld.info. 2012-06-30. คลังข้อมูลเก่าเก็บจากแหล่งเดิมเมื่อ 2012-08-21. สืบค้นเมื่อ 2012-08-18.

แหล่งข้อมูลอื่น
---------------

* Yu Wenxia instagram
* Yu Wenxia Weibo


| ก่อนหน้า |  | อฺวี๋ เหวินเสีย |  | ถัดไป |
| --- | --- | --- | --- | --- |
| **หลิว เฉิน** |  | **มิสไชน่าเวิลด์ 2012** (ค.ศ. 2012) |  | **อฺวี๋ เหมย เหมย** |
| **เวเนซุเอลา อิเวียน ลูนาซอล ซาร์กอส โคลิมินาเรส** |  | **มิสเวิลด์** (ค.ศ. 2012) |  | **ฟิลิปปินส์เมแกน ยัง** |

| * ด
* ค
* ก
การประกวดนางงามระดับโลกทั้ง 4 ประจำปี ค.ศ. 2012 |
| --- |
| 

|  |  |  |  |
| --- | --- | --- | --- |
| 
**มิสเวิลด์**จีน อฺวี๋ เหวินเสีย
 | 
**นางงามจักรวาล**สหรัฐ โอลิเวีย คัลโป
 | 
**นางงามนานาชาติ**ญี่ปุ่น อิคุมิ โยะชิมัตซึ
 | 
**มิสเอิร์ธ**เช็กเกีย แตเรซา ไฟก์โซวา
 |

 |
**บีมาเรสทอนนูรุดดีน** (อาหรับ: البيمارستان النوري) เป็นบีมาเรสทอน ("โรงพยาบาล") มุสลิมยุคกลางขนาดใหญ่ ตั้งอยู่ในดามัสกัส ประเทศซีเรีย บีมาเรสทอนตั้งอยู่ในย่านอัลฮารีกา ภายในกำแพงเมืองเก่า และอยู่ทางใต้ของมัสยิดอุมัยยะฮ์ บีมาเรสทอนนี้สร้างขึ้นโดยสุลต่านนูรุดดีนแห่งเซนกิดในปี 1154 ชื่อของบีมาเรสทอนนำมาจากชื่อของสุลต่านพระองค์นี้เช่นกัน ต่อมามีการต่อเติมขยายอาคารในปี 1242 โดยหมอบัดรุดดีน (بدر الدين) มีการฟื้นฟูอาคารใหม่ในปี 1975 ปัจจุบัน บีมาเรสทอนนูรุดดีนเป็นที่ตั้งของพิพิธภัณฑ์การแพทย์และวิทยาการในโลกอาหรับ (*Museum of Medicine and Science in the Arab World*)

บีมาเรสทอนเริ่มต้นก่อาร้างโดยสุลต่านนูรุดดีนในปี 1154 ต่อมา 90 ให้หลัง ได้มีการก่อสร้างระยะที่สองโดยหมอบัดรุดดีนในราวปี 1242 มีการฟื้นฟูอาคารใหม่ในปี 1975 และสร้างพิพิธภัณฑ์ขึ้นภายใน

ดูเพิ่ม
-------

* มัดเราะซะฮ์นูรุดดีน

อ้างอิง
-------


วิกิมีเดียคอมมอนส์มีสื่อที่เกี่ยวข้องกับ **บีมาเรสทอนนูรุดดีน**

1. 1 2  "Nur al-Din Bimaristan". *Madain Project*. คลังข้อมูลเก่าเก็บจากแหล่งเดิมเมื่อ 20 May 2020. สืบค้นเมื่อ 20 May 2020.
2. ↑  "Al- Hakawati".
3. ↑  Allen, Terry. *Classical Revival*. p. 57ff.

แหล่งข้อมูลอื่น
---------------

* Nur al-Din Bimaristan, at archnet.org

|  |  |
| --- | --- |
| การควบคุมรายการหลักฐาน แก้ไขสิ่งนี้ที่วิกิสนเทศ | 
* VIAF
	+ 1
* เวิลด์แคต

 |
**ลำดับไชน์-ดัลการ์โน** (อังกฤษ: Shine-Delgarno sequence) หรือ**กล่องไชน์-ดัลการ์โน** (อังกฤษ: Shine-Delgarno box) เสนอโดยนักวิทยาศาสตร์ชาวออสเตรเลียคือ จอนน์ ไชน์ (อังกฤษ: John Shine) และ ลินน์ ดัลการ์โน (อังกฤษ: Lynn Dalgarno) เป็นตำแหน่งที่ไรโบโซมจับกับ mRNA โดยทั่วไปอยู่ที่ตำแหน่ง 16 นิวคลีโอไทด์ ก่อนรหัสพันธุกรรมเริ่มต้น AUG Shine-Dalgarno sequence พบเฉพาะในโปรคาริโอต ลำดับซ้ำๆกัน 6 นิวคลีโอไทด์ AGGAGG ใน E. coli เป็น AGGAGGU ลำดับนี้ช่วยให้ไรโบโซมเริ่มการสังเคราะห์โปรตีนได้ โดยการจดจำรหัสพันธุกรรมเริ่มต้น ลำดับคู่สม (UCCUCCA) เรียก anti-Shine-Dalgarno sequence อยู่ที่ปลาย 3' ของ 16S rRNA ในไรโบโซม ในยูคาริโอต ส่วนที่ทำหน้าที่เหมือน Shine-Dalgarno sequence เรียก Kozak sequence

การกลายพันธุ์ใน Shine-Dalgarno sequence ลดการทรานสเลชัน เพราะลดประสิทธิภาพการจับกันระหว่างไรโบโซมกับ mRNA เมื่อ Shine-Dalgarno sequence an และ anti-Shine-Dalgarno sequence จับกัน ตัวเริ่มทรานสเลชัน (initiation factors) IF2-GTP, IF1, IF3 และ tRNA fMet-tRNA(fmet) จะเริ่มเข้าทำงานร่วมกับไรโบโซม

แหล่งข้อมูลอื่น
---------------

*
Figure 1: ตัวอย่างสี่เหลี่ยมผืนผ้าที่อัตราส่วนปัวซงประมาณ 0.5
เมื่อตัวอย่างวัสดุถูกดึงในทิศหนึ่ง อีกสองทิศจะบางลง, **อัตราส่วนปัวซง** (ν, \mu ) ซึ่งเป็นชื่อหลังของ ซีเมอง ปัวซง เป็นค่าที่วัดได้เนื่องจากความบางลงนี้ อัตราส่วนปัวซงเป็นอัตราส่วนการหดสั้นสัมพัทธ์ คือ ความเครียด หรือความเครียดตามขวาง (ตั้งฉากกับแรงที่กระทำ) หารด้วยความเครียดที่ขยายออกสัมพัทธ์ (ในทิศเดียวกับแรงที่กระทำ) สำหรับวัสดุแบบ perfectly incompressible อัตราส่วนปัวซงจะมีค่าเท่ากับ 0.5 พอดี ส่วนวัสดุทางวิศวกรรมในทางปฏิบัติส่วนใหญ่จะมีค่า ν ระหว่าง 0.0 ถึง 0.5 คอร์กจะมีค่าใกล้ 0.0 เหล็กส่วนใหญ่อยู่ที่ประมาณ 0.3 และยางมีค่าเกือบ 0.5 ในบางวัสดุ เช่นโฟมของพอลิเมอร์ส่วนใหญ่ จะมีค่าอัตราส่วนปัวซงเป็นลบ ถ้า auxetic material เหล่านี้ถูกดึงในทิศหนึ่ง มันจะหนาขึ้นในทิศที่ตั้งฉากกับมันด้วย

สมมุติว่าวัตถุถูกอัดตามแนวแกน y (ดูภาพ 1) :

{\displaystyle \nu \_{yx}=-{\frac {\epsilon \_{x}}{\epsilon \_{y}}}}
เมื่อ {\displaystyle \nu \_{yx}} คือค่าอัตราส่วนปัวซง {\displaystyle \epsilon \_{x}} คือความเครียดตามขวาง และ {\displaystyle \epsilon \_{y}} คือความเครียดตามแกนของแรง

ในการมองอย่างผิวเผิน อัตราส่วนปัวซงที่มากกว่า 0.5 ดูเหมือนจะเป็นไปไม่ได้ เพราะที่ความเครียดค่าหนึ่ง วัสดุจะมีปริมาตรเข้าใกล้ศูนย์ และถ้ามากกว่านั้นวัสดุจะมี "ปริมาตรเป็นลบ" อย่างไรก็ตาม ค่าอัตราส่วนปัวซงที่ประหลาดมักจะเป็นผลจากวัสดุที่มีโครงสร้างซับซ้อน

ดูเพิ่ม
-------

* มอดุลัสของยัง
* สัมประสิทธิ์การขยายตัวจากความร้อน
*บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม*
**(a)** mesh ตั้งต้น **(b)** subdivide ด้วยขั้นตอนวิธี Catmull-Clark ที่ level 1 **(c)** ที่ level 2 และ **(d)** ที่ level 3
**ซับดิวิชันเซอร์เฟซ** (Subdivision surface) ในงานคอมพิวเตอร์กราฟิกส์สามมิติ หรือที่บางครั้งเรียกย่อๆว่า sub-d (ซับดี) หมายถึงการแบ่งพื้นผิวของโพลีกอนออกเป็นพื้นผิวย่อยๆ โดยอาจใช้ขั้นตอนวิธีต่างๆคำนวณเพื่อเพิ่มจำนวนหน้าโพลีกอน โดยในแต่ละขั้นตอนวิธีก็อาจให้ผลที่แตกต่างกันออกไป ในลักษณะงานทั่วไปจะใช้ซับดิวิชันเซอร์เฟซ เพิ่มพื้นผิวเพื่อให้โพลีกอนดูเรียบเนียนขึ้น หรืออาจใช้เพียงเพื่อแบ่งจำนวนหน้าเพิ่มเติมโดยรักษารูปทรงตั้งต้นไว้ก็ได้ ทั้งนี้ อาจทำซับดิวิชันซ้อนกันหลายชั้น (level) ในลักษณะของ recursion

การเพิ่มความเรียบเนียนให้พื้นผิวแบบจำลองสามมิติ
-----------------------------------------------

ความเรียบของพื้นผิวหลังจากแบ่งซับดิวิชันมักขึ้นอยู่กับการเรียงตัวของโพลีกอน ในการสร้างแบบจำลองสามมิตินิยมใช้โพลีกอนสี่เหลี่ยม มากกว่า โพลีกอนสามเหลี่ยม หากต้องการให้พื้นผิวที่สร้างขึ้นเรียบไม่ขรุขระ นอกจากนี้ การเรียงตัวของโพลีกอนสี่เหลี่ยมก็ยังมีผลกับความเรียบของพื้นผิว เช่นแม้จะใช้โพลีกอนสี่เหลี่ยมในการสร้างแบบจำลองทั้งหมด แต่หากมีจุดที่จุดยอดมีขอบมาบรรจบกันด้วยจำนวนไม่เท่ากับ 4 เช่น 3 หรือ 5 ขอบบริเวณรอบจุดเหล่านี้ เมื่อถูกแบ่งซับดิวิชันจะมีความเรียบน้อยกว่าบริเวณที่เกิดจากขอบ 4 ขอบมาบรรจบกัน

ในการจำลองพื้นผิวเรียบ ซับดิวิชันเซอร์เฟซมักถูกใช้ร่วมกับการปรับค่าแนวฉากจุดยอด เช่น การให้แสงเงาแบบฟ็อง เพราะการปรับค่าแนวฉากเป็นการหลอกค่าสะท้อนแสงให้ผิวดูเรียบโดยไม่จำเป็นต้องสร้างพื้นผิวใหม่จริง และช่วยลดจำนวนโพลีกอนที่ต้องเร็นเดอร์

ดูเพิ่ม
-------

* นอร์มัลแมปปิง
* ดิสเพลซเมนต์แมปปิง
* วีดิทัศน์แนะนำ subdivision surface จาก www.guerrillacg.org เก็บถาวร 2009-02-01 ที่ เวย์แบ็กแมชชีน
* pole ในโพลีกอนแบบ quad กับผลกระทบต่อความเรียบของพื้นผิว จากกระดานสนทนาที่ www.subdivisionmodeling.com
***ประถมมาลา*** เป็นหนังสือแบบเรียนที่สำคัญในสมัยกรุงรัตนโกสินทร์ แต่งโดยพระเทพโมฬี (ผึ้ง) วัดราชบูรณะ แต่งขึ้นในสมัยพระบาทสมเด็จพระนั่งเกล้าเจ้าอยู่หัว เนื้อหาเป็นการขยายความจากกลอักษรในหนังสือ *จินดามณี* *ประถมมาลา* ถือเป็นแบบเรียนสำคัญเล่มหนึ่งคู่กับ *ประถม ก กา* และ *จินดามณี*

ปฐมมาลานั้นแต่งเป็นกาพย์ด้วยฉันทลักษณ์ กาพย์ยานี อินทรวิเชียรฉันท์ และโคลงสี่สุภาพ เริ่มด้วยบทไหว้ครูโดยใช้คำใน แม่ ก กา แต่งด้วยกาพย์ยานี เนื้อความตอนต่อไปเป็นการสอนเด็ก เช่นให้เชื่อฟังผู้ใหญ่ ไม่พูดเท็จ มีสัมมาคารวะ ไปลามาไหว้ จากนั้นกล่าวถึงแม่กน โดยสรุปพยัญชนะที่สะกดในแม่กน ความหมายของคำพ้องเสียง การอ่านเครื่องหมายต่าง ๆ บทอ่านในชุดแม่กง ผู้แต่งเพิ่มเติมเรื่องการแบ่งอักษรสามหมู่หรือไตรยางศ์รวมทั้งการผันตัวอักษร ในมาตรากก กด และกบ มีการรวบรวมตัวสะกดไม่ตรงมาตรามาไว้ทั้งหมด

มีการตีพิมพ์ *ปฐมมาลา* แจกเป็นหนังสืองานศพ นายตัว พงษ์เวช ณ วัดทรงธรรม อำเภอพระประแดง จังหวัดสมุทรปราการ วันที่ 5 เมษายน พ.ศ. 2485 (กรมศิลปากรอนุญาตให้พิมพ์) โดยพิมพ์ตามฉบับสมุดไทยขาว อักษรเส้นหมึก หมายเลข 7/ฑ ซึ่งหลวงพินิจราชาวาศ (ท้วม) เจ้ากรมวัดราชบพิธ ให้ไว้เมื่อวันที่ 30 มกราคม พ.ศ. 2460

อ้างอิง
-------

1. ↑  "จินดามณี เล่ม 2 ประถม ก กา มณีจินดา และ ประถมมาลา". สำนักงานวิทยทรัพยากร จุฬาลงกรณ์มหาวิทยาลัย.
2. ↑  โรม บุนนาค. "พระราชาคณะมีพรสวรรค์ในการเทศ แต่งตำราภาษาเป็นอมตะ จบลงเป็นตะพุ่นหญ้าช้าง! ฐานเป็นชู้กับเจ้าจอมมารดา!!". ผู้จัดการออนไลน์.
3. ↑  วิพุธ โสภวงศ์. "ปฐมมาลา". นามานุกรมวรรณคดีไทย.
4. ↑  "เปิดตัวสมุดไทย "ประถมมาลา" แบบเรียนหนังสือไทย สมัยรัชกาลที่ 3".
บันไดหินขึ้นสู่ซากปราสาทอาซูจิ
ซากของเท็นชู
ภาพวาดของปราสาท
**ปราสาทอาซูจิ** (ญี่ปุ่น: 安土城; โรมาจิ: *Azuchi-jō*) เป็นหนึ่งในปราสาทหลักของโอดะ โนบูนางะ สร้างขึ้นระหว่าง ค.ศ. 1576–1579 บนชายฝั่งทะเลสาบบิวะในแคว้นโอมิ โนบูนางะตั้งใจสร้างขึ้นใกล้นครหลวงเกียวโตเพื่อคุ้มกันเส้นทางสู่นครหลวง แต่อยู่นอกเมืองเพื่อให้รอดพ้นจากเหตุเพลิงไหม้และการสู้รบที่เกิดขึ้นในนครหลวงเป็นครั้งคราว ที่ตั้งนี้มีประโยชน์ทางยุทธศาสตร์ในด้านการจัดการเส้นทางการติดต่อสื่อสารและขนส่งระหว่างศัตรูสำคัญสามตระกูลของโนบูนางะ ได้แก่ ตระกูลอูเอซูงิทางทิศเหนือ ตระกูลทาเกดะทางทิศตะวันออก และตระกูลโมริทางทิศตะวันตก

อ้างอิง
-------

* Elison, George and Smith, Bardwell L. (eds) (1987). "Warlords, Artist, & Commoners." Honolulu: University Press of Hawaii.
* Turnbull, Stephen (2003). "Japanese Castles 1540-1640." Oxford: Osprey Publishing.

1. ↑  Ōrui, N. and M. Toba (1935). Castles in Japan. Tokyo: Board of Tourist Industry & Japan Government Railways.

สิ่งตีพิมพ์
-----------

* Schmorleitz, Morton S. (1974). *Castles in Japan*. Tokyo: Charles E. Tuttle Co. pp. 65–68. ISBN 0-8048-1102-4.

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ Azuchi Castle

* Nobunaga no Yakata Museum
* Azuchi Castle (moving image) เก็บถาวร 2007-03-12 ที่ เวย์แบ็กแมชชีน
* NOBUNAKAOU reporter เก็บถาวร 2007-02-27 ที่ เวย์แบ็กแมชชีน
* Photos and models of Azuchi castle เก็บถาวร 2008-02-28 ที่ เวย์แบ็กแมชชีน

พิกัดภูมิศาสตร์: 35°09′22″N 136°08′22″E﻿ / ﻿35.156022°N 136.139361°E﻿ / 35.156022; 136.139361
หอดูดาวเมื่อดูจากภายนอก
 กล้องโทรทรรศน์สะท้อนแสงทั้งสองตัว
**กล้องโทรทรรศน์สองตาขนาดใหญ่** (Large Binocular Telescope, **LBT**) เดิมชื่อ **โครงการโคลัมบัส** (Project Columbus) เป็น สถานที่สังเกตการณ์ทางดาราศาสตร์แห่งหนึ่ง ตั้งอยู่ที่ระดับความสูง 3260 เมตร บนภูเขาเกรแฮม ทางตะวันออกเฉียงใต้ของรัฐแอริโซนา ในปี 2008 LBT เป็นกล้องโทรทรรศน์ ที่มีความละเอียดภาพสูงที่สุดในโลกและเป็นกล้องโทรทรรศน์เชิงแสงที่ทันสมัยที่สุด ภาพในอินฟราเรดย่านใกล้มีความละเอียดภาพสูงกว่ากล้องโทรทรรศน์อวกาศฮับเบิลถึงสิบเท่า

วางแผน
------

LBT เป็นบริษัทร่วมทุนของ สมาคมดาราศาสตร์อิตาลี มหาวิทยาลัยแอริโซนา สถาบันวิจัยดาราศาสตร์มัคส์พลังค์ในไฮเดลเบิร์ก ประเทศเยอรมนี สถาบันวิจัยดาราศาสตร์วิทยุมักซ์พลังค์ และ มหาวิทยาลัยโอไฮโอสเตต

กล้องโทรทรรศน์มีกระจกเงาปฐมภูมิขนาด 8.4 ม. สองบานติดตั้งเคียงข้างกันบนแท่นเดียวกัน เรียกว่าเป็น กล้องสองตา LBT ซึ่งใช้ระบบแอกทิฟออปติกที่พัฒนาโดยหอดูดาวอาร์เชตรี พื้นที่รวมของกระจกเงาทั้งสองบานเทียบได้กับกระจกเงาบานเดียวที่มีเส้นผ่านศูนย์กลาง 11.8 ม. ซึ่งถือได้ว่าใหญ่ที่สุดในโลก ในโหมดอินเทอร์เฟอโรเมทรี การสังเกตด้วยภาพโดยรูรับแสงสังเคราะห์ ที่มีความยาวเส้นฐาน 22.8 ม. และก่อตัวเป็นอินเตอร์เฟอโรมิเตอร์ที่มีความยาวเส้นฐาน 15 ม.

อ้างอิง
-------

1. 1 2  "BBC NEWS". *news.bbc.co.uk*. สืบค้นเมื่อ 2008-03-06.
**คฤหาสน์ ส.สุภาวรรณ** หรือ **สุวิทย์ อยู่ชุมพล** เป็นอดีตนักมวยไทยที่มีชื่อเสียง

ประวัติ
-------

นายสุวิทย์ อยู่ชุมพล เกิดเมื่อวันที่ 22 พฤษภาคม พ.ศ. 2512 ที่อำเภอพล จังหวัดขอนแก่น เริ่มชกมวยตั้งแต่ พ.ศ. 2531 ในชื่อ "เซียนน้อย ส.พลสมิง" ได้เงินค่าตัว 3,500 บาท ก่อนที่จะโด่งดังที่กรุงเทพมหานครในเวลาต่อมา โดยคฤหาสน์เป็นแชมป์ถึง 3 รุ่น เวทีลุมพินี คือ ฟลายเวท (112 ปอนด์) โดยการเอาชนะคะแนน "ไอ้เลือดเหล็ก" ไพโรจน์น้อย ส.สยามชัย มาได้, จูเนียร์แบนตั้มเวท (115 ปอนด์) และจูเนียร์เฟเธอร์เวท (122 ปอนด์)

โดยที่คฤหาสน์ เป็นนักมวยที่มีรูปร่างเล็ก เมื่อขึ้นชกจะเป็นฝ่ายเสียเปรียบเสมอ บางครั้งต้องต่อน้ำหนักให้แก่คู่ต่อสู้ และถึงขนาดเป็นแชมป์ในรุ่น 122 ปอนด์แล้ว แต่ก็มีรูปร่างและน้ำหนักน้อยกว่าแชมป์รุ่น 118 ปอนด์ หรือแบนตั้มเวท

คฤหาสน์ เป็นนักมวยประเภทจังหวะฝีมือ ชกมวยด้วยความเฉลียวฉลาดและสติปัญญา จนได้รับฉายาจากแฟนมวยว่า "ไอ้เซียน" หรือ "ยอดเซียน" หรือ "ยอดมวยอัจฉริยะ" เคยปะทะฝีมือกับนักมวยชื่อดังร่วมสมัยมาแล้วหลายคน เช่น โอเล่ห์ เกียรติวันเวย์, แก่นศักดิ์ ส.เพลินจิต, "แรมโบ้" พงษ์ศิริ พ.ร่วมฤดี, "ต๋วนเป๋" หนึ่งอุบล ศิษย์เลิศชัย, เรนโบว์ ส.พรานทะเล, วีระพล สหพรหม เป็นต้น จนได้รับการยกย่องว่าเป็นยอดนักมวยไทยที่เก่งที่สุดเมื่อเทียบน้ำหนักกันปอนด์ต่อปอนด์คนหนึ่ง

อ้างอิง
-------

1. ↑  "ยอดเซียน" คฤหาสน์ ส.สุภาวรรณ
2. ↑  คลิปวีดีโอการชกกับ โอเล่ห์ เกียรติวันเวย์ ที่นิวซีแลนด์

แหล่งข้อมูลอื่น
---------------

* คลิปวีดีโอการชกกับ วีระพล สหพรหม เก็บถาวร 2008-04-15 ที่ เวย์แบ็กแมชชีน
* คลิปวีดีโอการชกกับ แก่นศักดิ์ ส.เพลินจิต เก็บถาวร 2013-04-02 ที่ เวย์แบ็กแมชชีน
**หม่อมราชวงศ์แม้นนฤมาส สวัสดิ์-ชูโต** (ราชสกุลเดิม ; ยุคล) หรือ **คุณหญิงแม้น** เป็นธิดาคนที่ 3 ในพลเอกหม่อมเจ้าจุลเจิม ยุคล อนุชาในหม่อมเจ้าชาตรีเฉลิม ยุคล พระโอรสในพระเจ้าวรวงศ์เธอ พระองค์เจ้าอนุสรมงคลการ กับ หม่อมอุบล ยุคล ณ อยุธยา นามสกุลเดิม สุฤทธิ์ และ หม่อมอัญชลี ยุคล ณ อยุธยา เกิดวันที่ 17 กันยายน พ.ศ. 2533

หลังจบการศึกษาชั้น ม.2 ที่โรงเรียนจิตรลดา หม่อมอัญชลี ได้ส่งให้ไปศึกษาต่อโรงเรียนสตรีที่ Saint Mary's School ประเทศอังกฤษ หลังเรียนจบมัธยมศึกษาตอนปลาย จึงได้กลับมาศึกษาต่อระดับปริญญาตรีในประเทศ ไทย เพื่อจะได้อยู่กับครอบครัว โดยเลือกศึกษาที่มหาวิทยาลัยมหิดล หลักสูตรนานาชาติ คณะศิลปศาสตร์การท่องเที่ยว และได้ย้ายมาศึกษาอยู่ที่คณะอักษรศาสตร์ จุฬาลงกรณ์มหาวิทยาลัย หลักสูตรนานาชาติ แต่ไม่จบการศึกษา

หญิงแม้นเป็นนักร้องน้องใหม่ ในสังกัดค่ายไอมิวสิก มีเพลงของตัวเองออกมา 1 เพลง ชื่อ "เสียใจมากๆ เลย" ในอัลบั้มชุด *คอนเวอร์เจนซ์เลิฟวัน*

และหญิงแม้นยังได้สร้างความฮือฮานอกฤดูกาล ด้วยการถ่ายชุดว่ายน้ำแบบเต็มตัวลงในนิตยสาร Mix Magazine ฉบับเดือนตุลาคม 2552 ถือเป็นครั้งแรกในชีวิตของราชสกุลที่เซ็กซี่ ด้วยอายุน้อยที่สุดแห่งปี

ด้านครอบครัว ปัจจุบันสมรสกับหนุ่มนอกวงการ ซัน - ต่อสวัสดิ์ สวัสดิ์-ชูโต เมื่อวันที่ 7 พฤศจิกายน 2559

ปัจจุบันนฤมาสกับต่อสวัสดิ์มีบุตรชายด้วยกัน1คน ชื่อ ด.ช.จุลสวัสดิ์ สวัสดิ์-ชูโต ชื่อเล่นว่า:น้องสกาย เกิดเมื่อวันที่ 31 ตุลาคม พ.ศ. 2563 ที่โรงพยาบาลสมิติเวช

ผลงาน
-----

### มิวสิกวิดีโอ

* "เสียใจมากมาก" - หญิงแม้น

### เพลง

* เพลง "เสียใจมากมาก" ในอัลบั้ม *คอนเวอร์เจนซ์เลิฟวัน*

อ้างอิง
-------

1. ↑  "ค่ายเพลงน้องใหม่ I Music เปิดตัว 4 ศิลปิน". คลังข้อมูลเก่าเก็บจากแหล่งเดิมเมื่อ 2009-09-29. สืบค้นเมื่อ 2009-09-28.
2. ↑  ""หญิงแม้น" ให้กำเนิดลูกชายคนแรก "น้องสกาย" แข็งแรงทั้งแม่และลูก". *posttoday.com* (ภาษาอังกฤษ).

แหล่งข้อมูลอื่น
---------------

* หม่อมราชวงศ์แม้นนฤมาส ยุคล สวัสดิ์-ชูโต ที่ทวิตเตอร์
**อลา วิลล่ามอร์** (อังกฤษ: Ala Villamor; เกิดเมื่อวันที่ 10 ตุลาคม พ.ศ. 2513 ที่เมืองดาเวา เด ซูร์ ประเทศฟิลิปปินส์) อดีตนักมวยสากลชาวฟิลิปปินส์ มีสถิติการชกทั้งหมด 32 ครั้ง ชนะ 29 (น็อค 26) เสมอ 1 แพ้ 2

ประวัติ
-------

อลา วิลล่ามอร์ เป็นนักมวยชาวฟิลิปปินส์ที่เป็นความหวังว่าจะเป็นแชมป์โลกของฟิลิปปินส์ แต่เมื่อได้มีโอกาสชิงแชมป์โลกถึง 2 ครั้ง ไม่เคยประสบความสำเร็จเลย โดยวิลลามอร์ขึ้นชกมวยสากลอาชีพครั้งแรกเมื่อวันที่ 3 มิถุนายน พ.ศ. 2532 ชนะน็อค จูน เมนโดซา ยก 6 ที่ฟิลิปปินส์ จากนั้นขึ้นชกชนะน็อครวด รวมทั้งชนะน็อค แมก โฟโรซูเอนโล, เด็ด ดอนเจดีย์ และนิกโก้ โธมัส ที่ฟิลิปปินส์ และชนะน็อค ติม แบกซู ที่ ฮ่องกง และชนะน็อค กวอน แฮซุกที่ญี่ปุ่น มีชกชนะคะแนนรอนนี่ มากราโมเพียงครั้งเดียวเมื่อปี พ.ศ. 2532 จนกระทั่งปี พ.ศ. 2533 วิลลามอร์ก็ได้ครองแชมป์ฟิลิปปินส์รุ่นมินิมัมเวท เมื่อขึ้นชิงแชมป์ที่ว่าง ชนะน็อค ริโก มาเกาบอส ยก 6 เมื่อวันที่ 17 พฤศจิกายน พ.ศ. 2533 หลังจากนั้น วิลลามอร์ป้องกันแชมป์ฟิลิปปินส์ไว้ได้ถึง 3 ครั้ง และหนึ่งในนั้นยังเป็นการชนะน็อค รอนนี่ มากราโมที่เคยชนะคะแนนมาก่อนหน้านี้ด้วย ระหว่างนี้วิลลามอร์ยังไปชกที่ญี่ปุ่นถึง 4 ครั้ง ชนะ 3 เสมอ 1 รวมทั้งชนะน็อค นภา เกียรติวันชัย ยก 2 เมื่อปี พ.ศ. 2535 ด้วย 

วิลลามอร์มีโอกาสชิงแชมป์โลกครั้งแรกในปี พ.ศ. 2536 ในรุ่นมินิฟลายเวท ของสหพันธ์มวยนานาชาติ (IBF) กับรัตนพล ส.วรพิน นักมวยชาวไทย ที่สนามกีฬาแห่งชาติ กรุงเทพมหานคร เมื่อวันที่ 27 มิถุนายน พ.ศ. 2536 ปรากฏว่าแพ้น็อค รัตนพล ส.วรพิน ยกที่ 7 ไม่ได้แชมป์ โดยการชกครั้งนี้เป็นการป้องกันตำแหน่งครั้งที่ 2 ของรัตนพล และเป็นการแพ้ครั้งแรกของวิลล่ามอร์ด้วย หลังจากชิงแชมป์ไม่ได้ วิลลามอร์ยังขึ้นชกชนะอย่างต่อเนื่อง รวมทั้งชนะน็อค นกน้อย ส.ธนิกุล ยก 3 จนได้มีโอกาสชิงแชมป์โลกครั้งที่ 2 กับริคาร์โด้ โลเปซ แชมป์โลกรุ่นสตรอเวท WBC เมื่อวันที่ 16 มีนาคม พ.ศ. 2539 ที่ลาสเวกัส สหรัฐอเมริกา ปรากฏว่าแพ้น็อค โลเปซ ในต้นยกที่ 8 จากนั้น วิลลามอร์ก็แขวนนวมไป

ปัจจุบัน วิลลามอร์เป็นเทรนเนอร์ในสังกัดอลาโปรโมชั่น ค่ายมวยระดับแนวหน้าของฟิลิปปินส์

เกียรติประวัติ
--------------

* แชมป์ฟิลิปปินส์รุ่นมินิฟลายเวท (2533-2536)
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นมินิฟลายเวท IBF เมื่อ 27 มิถุนายน 2536 แพ้น็อค รัตนพล ส.วรพิน ยก 7 ที่ กทม.
	+ ชิงแชมป์โลกรุ่นสตรอเวท WBC เมื่อ 16 มีนาคม 2539 แพ้น็อค ริการ์โด โลเปซ ยก 8 ที่ สหรัฐ

อ้างอิง
-------

* สถิติการชก boxrec.com เก็บถาวร 2015-03-29 ที่ เวย์แบ็กแมชชีน (อังกฤษ)

1. ↑  KO, aod. "'เมลวิน' ยกทีมปินส์บุกไทย! แย่ง WBC "วันเฮง"". *smmsport*. สืบค้นเมื่อ 2017-01-20.

แหล่งข้อมูลอื่น
---------------

* เทปการชกของอลา วิลล่ามอร์ กับ รัตนพล ส.วรพิน
**หลวงปู่เพียร วิริโย** พระภิกษุฝ่ายวิปัสสนาธุระ อรัญวาสี อดีตเจ้าอาวาสวัดป่าหนองกอง ศิษย์ของพระธรรมวิสุทธิมงคล (บัว ญาณสมฺปนฺโน) ท่านได้รับการยกย่องจากหลวงตามหาบัวว่าเป็นผู้มีวัตรเรียบร้อย ปฏิบัติเอาจริงเอาจรัง ไม่มีด่างพร้อย

ประวัติ
-------

### ชาติกำเนิด

หลวงปู่เพียร วิริโย นามเดิมของท่านคือ เฟือน จันใด ต่อมาพระอาจารย์ได้เมตตาเปลี่ยนชื่อให้ใหม่เป็น เพียร เป็นบุตรของนายพา - นางวัน จันใด เกิดวันพฤหัสบดีที่ 7 ตุลาคม พ.ศ. 2469 ที่บ้านศรีฐาน ตำบลศรีฐาน อำเภอคำเขื่อนแก้ว จังหวัดอุบลราชธานี หรือ จังหวัดยโสธร ในปัจจุบัน

### อุปสมบท

บรรพชาเป็นสามเณรที่วัดป่าศรีฐาน ตำบลกระจาย อำเภอคำเขื่อนแก้ว จังหวัดอุบลราชธานี เมื่อวันที่ 5 กรกฎาคม 2490 เมื่ออายุครบ 22 ปี ได้อุปสมบทเป็นพระภิกษุที่วัดเดียวกัน โดยมีพระครูพิศาลศีลคุณเป็นพระอุปัชฌาย์

### ศึกษาธรรม

หลังศึกษาพระธรรมระยะหนึ่ง ก็ออกธุดงค์ไปตามที่ต่าง ๆ จนได้เป็นลูกศิษย์ของหลวงปู่มั่น ภูริทตฺโต พระอาจารย์ใหญ่สายวิปัสนาภาคอีสาน เมื่อสิ้นบุญหลวงปู่มั่น หลวงปู่เพียรได้ตามหลวงตามหาบัว ญาณสัมปันโนมาสร้างวัดป่าบ้านตาดจนแล้วเสร็จ ต่อมาได้ออกธุดงค์ไปจำวัดอยู่กับหลวงปู่บัว ปริปุณฺโณ วัดราษฎรสงเคราะห์ อำเภอหนองวัวซอ จังหวัดอุดรธานี กระทั่งมาพบสถานที่สร้างวัดป่าหนองกอง เห็นว่าเป็นที่สงบเหมาะสร้างวัดปฏิบัติธรรม หลวงปู่เพียรจึงสร้างวัด ณ สถานที่แห่งนี้จนมั่นคงสืบมา

### มรณภาพ

หลวงปู่เพียร เริ่มมีอาการอาพาธเมื่อปี พ.ศ. 2546 กระทั่งในปี 2548 ได้เข้ารับการตรวจรักษาที่ รพ.ศูนย์อุดรธานี แพทย์วินิจฉัยว่าเป็นโรคปอดและโรคหัวใจ ต่อมาในปี 2552 ก็เข้ารับการตรวจรักษาบ่อยขึ้น ล่าสุดเมื่อเวลา 09.00 น. ของวันที่ 22 มิถุนายนที่ผ่านมา ลูกศิษย์ได้นำหลวงปู่เพียรที่มีอาการอาพาธส่ง รพ.ศูนย์อุดรธานี และได้รับการส่งต่อไปรักษาที่ รพ.ศรีนครินทร์ จังหวัดขอนแก่น ก่อนที่หลวงปู่จะมรณภาพด้วยอาการสงบ เมื่อเวลา 01.28 น. ของวันที่ 23 มิถุนายน พ.ศ. 2552

งานฌาปนกิจศพหลวงปู่เพียรจัดขึ้นเมื่อวันที่ 4 กรกฎาคม พ.ศ. 2552 อัฐิหลวงปู่เพียรได้แปรสภาพเป็นพระธาตุในเวลาต่อมา

อ้างอิง
-------

* วัดป่าหนองกอง

1. 1 2  "หลวงปู่เพียร วิริโย เป็นเพชรน้ำหนึ่งเพราะความพากเพียร". คณะเรือบุญปากน้ำ ศิษย์ท่านพ่อลี ธมฺมธโร. 18 March 2017. คลังข้อมูลเก่าเก็บจากแหล่งเดิมเมื่อ 2014-07-25. สืบค้นเมื่อ 18 March 2017.
2. 1 2  "ธรรม...ย้ำเตือน หลวงปู่เพียร วิริโย". 18 March 2017. คลังข้อมูลเก่าเก็บจากแหล่งเดิมเมื่อ 2013-05-20. สืบค้นเมื่อ 18 March 2017.
3. ↑  ประมวลภาพ พิธีประชุมเพลิงศพหลวงปู่เพียร วิริโย
**อาแล็ง เฟรเดริก การ์ป็องตีเย** (ฝรั่งเศส: *Alain Frédéric Carpentier*, เกิด 11 สิงหาคม 1933) เป็นศัลยแพทย์หัวใจชาวฝรั่งเศส ซึ่งได้รับการยอมรับจากประธานสมาคมศัลยศาสตร์ทรวงอกอเมริกันให้เป็นบิดาแห่งการซ่อมลิ้นหัวใจไมทรัลยุคปัจจุบัน เขาเป็นที่รู้จักดีจากการพัฒนาและสร้างความนิยมแก่เทคนิกการซ่อมแซมลิ้นหัวใจไมทรัลจำนวนหนึ่ง ในปี 1996 เขาเป็นผู้ทำการซ่อมแซมลิ้นหัวใจไมทรัลด้วยวิธีรุกรานต่ำ (minimally invasive) เป็นครั้งแรกของโลก และในปี 1998 เขาได้ทำการซ่อมแซมลิ้นหัวใจไมทรัลด้วยโปรโตไทป์ของหุ่นยนต์ผ่านัดดาวินชีเป็นครั้งแรก ในปี 2007 เขาได้รับรางวัลแลสเกอร์

เขาจบการศึกษาวุฒิแพทยศาสตรบัณฑิตจากมหาวิทยาลัยปารีสในปี 1966 และวุฒิ PhD จากมหาวิทยาลัยเดิมในปี 1975 และเป็นศาสตราจารย์ประจำอยู่ที่มหาวิทยาลัยปีแยร์และมารี กูรี ต่อมาในทศวรรษ 1980s เขาได้ตีพิมพ์ชิ้นงานสำคัญเกี่ยวกับการซ่อมแซมลิ้นหัวใจไมทรัลในชื่อ *การแก้แบบฝรั่งเศส* (*The French Correction*) ในปัจจุบันเขาเป็นศาสตราจารย์รับเชิญของวิทยาลัยแพทยศาสตร์เมาท์ซีนายในนครนิวยอร์ก และเป็นหัวหน้าภาควิชาศัลยศาสตร์หัวใจและหลอดเลือดประจำ Hôpital Européen Georges-Pompidou ในปารีส เมื่อปี 1986 เขาร่วมกับ Gilles Dreyfus ในการทำการผ่าตัดเปลี่ยนหัวใจเทียมเป็นครั้งแรกในยุโรป

อ้างอิง
-------

1. ↑  Adams, David; Cohn, Lawrence. *Cardiac Surgery in the Adult 5/e*. McGraw Hill.
2. ↑  Artificial Heart, *Orlando Sentinel*, 19 February 1986
เกมจำลองการบินอวกาศ
**เคอร์บัลสเปซโปรแกรม** (อังกฤษ: Kerbal Space Program) หรือ **เคเอสพี** (อังกฤษ: KSP) เป็นเกมจำลองการบินอวกาศ พัฒนาโดยสควอด และเผยแพร่โดยไพรเวตดิวิชัน สำหรับระบบปฏิบัติการณ์ไมโครซอฟท์ วินโดวส์, แมคโอเอส, ลินุกซ์, เพลย์สเตชัน 4 และ เอกซ์บอกซ์วัน ในเกม ผู้เล่นกำกับโครงการอวกาศแรกเริ่มที่ดำเนินการโดยมนุษย์ต่างดาวสีเขียวที่รู้จักในชื่อ **เคอร์บัล** ตัวเกมการเล่นมีเครื่องมือจำลองทางฟิสิกส์ของวงโคจรที่สมจริง ทำให้ผู้เล่นสามารถจำลองการเคลื่อนย้ายวงโคจรในเรื่องจริง เช่นวงโคจรถ่ายโอนโฮมันน์และการนัดพบในวงโคจร

รุ่นสาธารณะแรกถูกเผยแพร่ทางดิจิทัลในหน้าร้าน *Kerbal Space Program* ของสควอด ในวันที่ 24 มิถุนายน 2011 และเข้าร่วมโครงการเออร์ลีแอ็กเซสของสตีม ในวันที่ 20 มีนาคม 2013 ตัวเกมถูกปล่อยออกจากการทดสอบขั้นเบตา ในวันที่ 27 เมษายน 2015 *เคอร์บัลสเปซโปรแกรม* รองรับตัวปรับแต่งเกมที่ผู้เล่นสร้างขึ้นซึ่งเพิ่มรูปแบบการเล่นใหม่ ตัวปรับแต่งเกมที่ได้รับความนิยมได้รับการอุปการะและการรวมเข้าสู่ตัวเกมโดยสควอด ผู้คนและองค์กรในอุตสาหกรรมอวกาศได้แสดงความสนใจในเกม รวมถึงนาซา, องค์การอวกาศยุโรป, และ ปีเตอร์ เบคค์, ประธานบริษัทและประธานฝ่ายเทคโนโลยีของร็อกเก็ตแลป.

ในเดือนพฤษภาคม 2017, สควอดประกาศว่าเกมนั้นถูกซื้อโดยบริษัทวิดีโอเกม เทค-ทู อินเตอร์แอคทีฟ, ซึ่งจะสนันสนุนสควอดในการทำให้รุ่นคอนโซลให้เป็นปัจจุบัน พร้อมกับรุ่นคอมพิวเตอร์ส่วนตัว รุ่น *Enhanced Edition* ถูกปล่อยใน เอกซ์บอกซ์วันและ เพลย์สเตชัน 4 ในเดือนมกราคม 2018 โดย ไพรเวตดิวิชัน, บริษัทเผยแพร่ย่อยของ เทค-ทู อินเตอร์แอคทีฟ ส่วนขยายของเกมสองส่วนถูกปล่อยเป็นเนื้อหาที่ดาวน์โหลดได้: *Making History* ในเดือนมีนาคม 2018 และ *Breaking Ground* ในเดือนพฤษภาคม 2019 ภาคต่อของเกม -*เคอร์บัลสเปซโปรแกรม 2*- ถูกประกาศว่าจะเปิดตัวในปี 2022

อ้างอิง
-------

1. ↑  Villapaz, Luke (2 April 2014). "'Kerbal Space Program' Launches NASA 'Asteroid Redirect Mission' Update [VIDEO]". *International Business Times*. สืบค้นเมื่อ 19 May 2018.
2. ↑  Rossignol, Jim (18 December 2012). "Trajectory: Squad Explain Kerbal Space Program". *Rock Paper Shotgun*. สืบค้นเมื่อ 19 May 2018.
3. ↑  Groen, Andrew (18 June 2013). "NASA's Jet Propulsion Lab is obsessed with a certain game, and I bet you can guess what it is". Penny Arcade. คลังข้อมูลเก่าเก็บจากแหล่งเดิมเมื่อ 27 December 2013. สืบค้นเมื่อ 19 June 2013.
4. ↑  "NASA Experts, Exhibits at SXSW Interactive". 6 March 2014.
5. ↑  "Kerbal includes Ariane 5 and real ESA missions for gamers".
6. ↑  Manley, Scott (2020-12-18). "Rocket Lab CEO Peter Beck & Kerbal Space Program". *YouTube*. สืบค้นเมื่อ 2020-12-24.
7. ↑  Dennis, Catrina (15 December 2017). "Kerbal Space Program: Enhanced Edition Coming to PS4 and Xbox One". *comicbook.com*. สืบค้นเมื่อ 19 May 2018.
8. ↑  "Kerbal Space Program 2 delayed again, until 2022". *polygon.com*. 5 November 2020. สืบค้นเมื่อ 2020-12-13.
เซอร์ **เจมส์ จอร์จ เฟรเซอร์** (อังกฤษ: James George Frazer; 1 มกราคม ค.ศ. 1854 – 7 พฤษภาคม ค.ศ. 1941) เป็นนักมานุษยวิทยาสังคมชาวสกอตแลนด์ เป็นหนึ่งในผู้ก่อตั้งวิชามานุษยวิทยา และริเริ่มการศึกษาปรัมปราวิทยาและศาสนาเปรียบเทียบ

ประวัติ
-------

เจมส์ จอร์จ เฟรเซอร์ เกิดที่เมืองกลาสโกว์ เมื่อ ค.ศ. 1854 เป็นบุตรคนโตในบรรดาสี่คนของแดเนียล เอฟ. เฟรเซอร์ เภสัชกร และแคเทอรีน เฟรเซอร์ ผู้สืบเชื้อสายมาจากทูตคนแรกที่เดินทางไปเจริญสัมพันธไมตรีกับทิเบต เขาเข้าเรียนที่มหาวิทยาลัยกลาสโกว์ เมื่อ ค.ศ. 1869 ห้าปีต่อมา เฟรเซอร์ก็เรียนต่อที่วิทยาลัยทรินิที้ ในเคมบริดจ์ ในสาขาวิชาศิลปะคลาสสิก หลังจากเรียนจบ เขาได้รับตำแหน่งศาสตราจารย์ด้านมานุษยวิทยาสังคมที่ลิเวอร์พูล แต่ต่อมาก็ลาออกกลับมาอยู่ที่เคมบริดจ์จนกระทั่งเสียชีวิต

เฟรเซอร์มีผลงานที่เป็นที่รู้จักคือหนังสือ *The Golden Bough* (คาคบทองคำ) ซึ่งมีแนวคิดสำคัญถึงวิวัฒนาการสามขั้นของเวทมนตร์, ศาสนา และวิทยาศาสตร์ในสังคมมนุษย์ โดยขั้นแรก มนุษย์พยายามจะเอาชนะธรรมชาติโดยใช้ไสยศาสตร์ เวทมนตร์ พ่อมด หรือหมอผี โดยจะใช้วิธีการเซ่นสรวงบูชา การเต้นรำขับร้อง และการทำนาย, ขั้นที่สอง มนุษย์มีศาสนาจึงเกิดพวกนักบวชขึ้นมา ใช้วิธีการสวดมนต์ อ้อนวอน และทำพิธีกรรมต่าง ๆ เพื่อให้สิ่งศักดิ์สิทธิ์ที่นับถือเกิดความพอใจและขั้นสุดท้าย มนุษย์มีความเจริญในทางวิทยาศาสตร์ การอธิบายสิ่งต่าง ๆ โดยอาศัยหลักของเหตุผลจึงเกิดขึ้นอย่างกว้างขวาง ถึงแม้แนวคิดนี้จะมีนักวิชาการหลายท่านไม่เห็นด้วย แต่แนวคิดของเฟรเซอร์ก็มีส่วนสำคัญในการตีความ "ความเชื่อในเทวราชย์" (divine kingship) ซึ่งเป็นผลมาจากการสร้างความเชื่อและพิธีกรรมโบราณขึ้นมาใหม่ และก่อให้เกิดความคิดชาตินิยม ซึ่งสร้างความเข้มแข็งให้กับอัตลักษณ์ทางชาติพันธุ์ และแสดงให้เห็นความพยายามในการต่อสู้เพื่ออิสรภาพทางการเมือง

เฟรเซอร์ได้รับการแต่งตั้งให้เป็นอัศวินในปี ค.ศ. 1914 เขาเสียชีวิตเมื่อ ค.ศ. 1941 ขณะมีอายุได้ 87 ปี

อ้างอิง
-------

1. ↑  doi:10.1098/rsbm.1941.0041  
This citation will be automatically completed in the next few minutes. You can jump the queue or expand by hand
2. ↑  Mary Beard, "Frazer, Leach, and Virgil: The Popularity (and Unpopularity) of the Golden Bough," *Comparative Studies in Society and History*, **34**.2 (April 1992:203–224).
3. ↑  Sir James George Frazer (1854-1941)
4. ↑  Sir James Frazer -- NNDB
5. ↑  คำว่า king (กษัตริย์) มาจากไหน -- บีบีซีไทย - BBC Thai
6. ↑  ความรู้เบื้องต้นเกี่ยวกับศาสนา...[*ลิงก์เสีย*]
7. ↑  "ประวัติศาสตร์ไทย". คลังข้อมูลเก่าเก็บจากแหล่งเดิมเมื่อ 2016-06-18. สืบค้นเมื่อ 2015-03-30.
8. ↑  คำสำคัญในระดับบัณฑิตศึกษาที่ควรรู้ โดย ปราโมทย์ ด่านประดิษฐ์
9. ↑  Sir James George Frazer Sir James George Frazer, British anthropologist -- Encyclopædia Britannica

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ เจมส์ จอร์จ เฟรเซอร์